CELEX: 62019TA0387
Language: hr
Date: 2021-05-12 00:00:00
Title: Predmet T-387/19: Presuda Općeg suda od 12. svibnja 2021. – DF i DG/EIB („Javna služba – Osoblje EIB-a – Naknada – Odluka kojom se odbija pravo na naknadu za nastanjenje prilikom povratka u sjedište – Odgovornost”)

5.7.2021   
            
            
               HR
            
            
               Službeni list Europske unije
            
            
               C 263/17
            
         
      Presuda Općeg suda od 12. svibnja 2021. – DF i DG/EIB
      (Predmet T-387/19) (1)
      
      („Javna služba - Osoblje EIB-a - Naknada - Odluka kojom se odbija pravo na naknadu za nastanjenje prilikom povratka u sjedište - Odgovornost”)
      (2021/C 263/22)
      Jezik postupka: francuski
      
         Stranke
      
      
         Tužitelji: DF, DG (zastupnici: L. Levi i A. Blot, odvjetnice)
      
         Tuženik: Europska investicijska banka (zastupnici: M. Loizou i K. Carr, agenti, uz asistenciju J. Curralla i B. Wägenbaura, odvjetnika)
      
         Predmet
      
      Zahtjev na temelju članka 270. UFEU-a i članka 50.a Statuta Suda Europske unije za, s jedne strane, poništenje, kao prvo, odluka EIB-a od 6. ožujka 2018. i 28. veljače 2019. da tužiteljima ne odobri naknadu za nastanjenje, kao drugo, odluka EIB-a od 19. i 27. ožujka 2019. kojima se potvrđuje odluka da se ne dodijeli naknada za nastanjenje i odbija njihov zahtjev za pokretanje postupka mirenja, kao treće, odluka EIB-a od 14. lipnja 2019. kojima se potvrđuje odluka da se ne dodijeli naknada za nastanjenje i, s druge strane, naknadu štete koju su tužitelji navodno pretrpjeli zbog tih odluka.
      
         Izreka
      
      
                  1.
               
               
                  Poništavaju se odluke Europske investicijske banke (EIB) od 6. ožujka 2018. i 19. ožujka 2019. da se osobi DF ne odobri naknada za nastanjenje predviđena člankom 5. Priloga VII. Administrativnim odredbama koje se primjenjuju na osoblje EIB-a.
               
            
                  2.
               
               
                  Poništavaju se odluke EIB-a od 28. veljače i 27. ožujka 2019. da se osobi DG ne odobri naknada za nastanjenje predviđena člankom 5. Priloga VII. Administrativnim odredbama koje se primjenjuju na osoblje EIB-a.
               
            
                  3.
               
               
                  EIB-u se nalaže da isplati osobama DF i DG, ovisno o izračunu iznosa, naknadu za nastanjenje predviđenu člancima 5. i 17. Priloga VII. Administrativnim odredbama koje se primjenjuju na osoblje EIB-a, uvećanu za zatezne kamate, računajući od datuma objave te presude, izračunatih po kamatnoj stopi Europske središnje banke (ESB) uvećanoj za dva postotna boda do datuma potpune isplate od strane EIB-a.
               
            
                  4.
               
               
                  U preostalom dijelu tužba se odbija.
               
            
                  5.
               
               
                  EIB-u se nalaže snošenje troškova.
               
            
         (1)  SL C 288, 26. 8. 2019.